Lendav Läänlane

Lendav Läänlane tüübitähisega DeM 31 oli aastal 1935 Eestis valminud elektriliste veomootorite ja diisel-jõuallikaga laiarööpmeline mootorvagun.

Vagun valmis Raudtee Peatehastes Tallinna–Haapsalu liini tarbeks. Mootorvagun komplekteeriti diiselmootoriga Taanist, veoelektrimootoritega Rootsist, generaatori valmistas Eesti Volta tehas. Saksamaal Berliini ja Hamburgi vahel ühendust pidanud Lendava Hamburglase (Fliegender Hamburger) eeskujul nimetati vagun Lendavaks Läänlaseks. 

Sõit Tallinnast Haapsallu kestis ligikaudu kaks tundi, Rohuküla sadamast sai laevaga jätkata reisi Kuressaarde.Juhani Haapasalo: Junat ja rautatiet, Viro, Haapsalu, katkelma vuoden 1930 aikataulukirjasta veebiviide, vaadatud 14.12.2012“Lendav Läänlane” tegi esimese sõidu, Esmaspäev, 23. juuni 1935 Tänaseks pole säilinud ühtegi selle rongi vagunit. 

Sama nime kannab ka üks Elroni FLIRT-tüüpi elektrirong.Rongidest Elron

Tehnilised andmed

Tehnilised andmed:Elektrimootorvagunist rööbasbussini, Tehnikamaailm, November 2009 / Tõnu Tammearu, Kees Vanamölder
 valmimisaasta: 1935
 tähis: DeM 31
 pikkus: 21 m
 laius: 3,2 m
 tühimass: 41,5 t
 jõuallikas: 240 hj diiselmootor 6175 CA
 jõuülekanne: elektriline
 maksimaalne kiirus: 100 km/h
 istekohti: 88
 piduritüüp: õhkpidur
 järelvaguneid: 1

 Viited 

 Välislingid 
 Legendaarne Eesti kiirrong Tehnikamaailm, 2. veebruar 2014

Kategooria:Mootorvagunid‎
Kategooria:Eesti raudteetransport